Setatsiyun Madiun

**Setatsiyun Madiun (MN)** iku setatsiyun sepur kelas gedhé jinis A sing ana ing Madiun Lor, Manguharjo, Madiun. Setatsiyun sing dumunung ing dhuwur +63 meter iki setatsiyun paling utama PT. Kereta Api Indonesia (Persero) Daerah Operasi VII Madiun.

Setatsiyun iki nglayani kabèh sepur penumpang menyang jalur lor, kidul, lan wetan, dene nglayani sepur kelas èksekutif, bisnis, lan ékonomi.

## Sajarah 
Sawise Perang Dipanagara ing dasawarsa 1830-an, Kutha Madiun dikuwasai karo Hindhia Walanda, lan digawé wilayah karésidhènan. Tiyang Walanda lan Éropah, utamané sing makarya ing sektor perkebunan lan industri, banjur nggawé Kutha Madiun dadi papan panggonan amarga ana pangembangan ing macem-macem perkebunan lan pabrik kayata perkebunan tebu karo pabrik gula, teh, kopi, perkebunan tembako, lan liya-liyané.

Kanggo ndhukung pangiriman panèn kasebut, dibutuhaké sistem transportasi kasinambungan, utamané sepur. Ing taun 1873, pamréntah Hindhia Walanda nerbitaké ijin kanggo pambangunan jalur sepur Surabaya–Surakarta lan Madiun–Panaraga sing kasebut ing buku *Spoorwegen op Java* (1873). Jalur sepur Surabaya–Madiun rampung dibangun ing tanggal 1 Juli 1882, banjur dilanjutaké menyang Paron nganti rampung ing tanggal 2 Juli 1883.

Bangunan ngarep setatsiyun lan gedung utama uga didandani sawisé rusak sajrone Peristiwa Madiun ing taun 1948 saengga ciri bangunan lawas ora katon.

## Wangunan lan tata letak 
Statsiyun Madiun nduwèni wolu jalur. Wiwitané, mung jalur 2 sing digunakaké minangka sepur lurus. Sawise jalur gandha ing lintas Babadan–Geneng dioperasikaké awit 16 Oktober 2019, ana pangowahan tata letak jalur supaya jalur 2 didadèkaké minangka sepur lurus menyang Kertasana lan jalur 3 didadèkaké sepur lurus menyang Surakarta.

Jalur 1–3 digunakaké kanggo layanan sepur penumpang lan jalur 4–7 digunakaké kanggo nyimpen sepur barang uga sepur sing metu saka PT INKA, lan jalur 8 minangka jalur khusus kanggo ngisi bahan bakar lan duwé jalur cabang menyang depot lokomotip lan rel pangubeng.

Ing sisih kulon setatsiyun iki, cedhak persimpangan, ana depot lokomotip lan jalur cabang menyang depot duwéké Pertamina, ing sisih lor ana PT INKA, déné ing sisih wetan ana Kantor Pengawas Urusan Kereta sing maune iku depot sepur. Kajaba iku, ana jalur sepur menyang Panaraga–Slahung sing dipateni wiwit taun 1984.

Ing setatsiyun iki ana prasasti sing digawé kanggo ngèlingi masinis, Mustofa, sing tilar donya ing kacilakan sepur Sancaka 2018.

## Layanan sepur 
Kabeh sepur sing nglintas ing jalur Surabaya-Solo Balapan mandheg ing Setatsiyun Madiun, sepur panumpang utawa sepur barang. Kabeh sepur penumpang sing mandheg ning Setatsiyun Madiun mrupakan sepur antarkutha lan ora ana lelungan sepur lokal. Sepur kasebut umume nglayani macem-macem jurusan ing Jawa, antarane Jakarta, Bandung, Yogyakarta, Surabaya, lan Malang. Per 10 Februari 2021, sepur sing mandheg ing Setatsiyun Madiun jumlahe sekitar 54 lelungan. Nanging, jumlahe lelungane kasebut akeh sing ora nentu amarga Pandemi Covid-19.

Ing sor iki daftar sepur panumpang sing dilayani ning Setatsiyun Madiun adhedasar Grafik Perjalanan Kereta Api per 10 Februari 2021
Berikut daftar kereta api penumpang yang dilayani di Stasiun Madiun berdasarkan Grafik Perjalanan Kereta Api per 10 Februari 2021. Liane iku, Setatsiyun Madiun mrupakan setatsiyun ujung bagi Sepur ketel Pertamina kanggo nglayani angkutan bahan bakar minyak minuju Setatsiyun Benteng ing Surabaya lan Setatsiyun Rewulu ing Bantul, Yogyakarta.

## Galeri 

Gambar:ID diesel loco CC 201-74R 050215 043 mn.jpg|Lokomotip CC 201-74R (CC 201 89 02) langsir ing timur Setatsiyun Madiun, 2005
Gambar:Madiun Station.jpg|Setatsiyun Madiun ing 2014
Gambar:Kereta api Madiun Jaya 2015.JPG|Sepur Madiun Jaya Ekspres dumunung ing jalur 3 (2015)
Gambar:Kereta api Turangga stasiun Madiun.JPG|Sepur Turangga lumebu ing Setatsiyun Madiun, 2015
Gambar:Ranggajati Madiun.jpg|Sepur Ranggajati mandheg ing Setatsiyun Madiun, 2017
Gambar:Stasiun Madiun 2018 dari arah timur.JPG|Setatsiyun Madiun sisih wetan, 2018
Gambar:Lapak toko St. Madiun.jpg|Ana panggonan dhahar lan toko ing plataran statsiyun, 2020

## Cathetan suku 
## Pranala njaba 
 Situs rasmi KAI lan jadwal sepur taun 2019